पानी पूरी

पानी पूरी एक प्रसिद्ध अल्पाहार है इसे उत्तर भारत में पानी पूरी व गोलगप्पे, पूर्व भारत में फुचका या गुप चुप, दक्षिण भारत में पानी पूरी एवं पश्चिम भारत में गुपचुप के नाम से जाना जाता है| भारत के लोग इसे बहुत बार दोपहर व साँँझ के समय खाना अच्छा मानते हैं | पानी पूरी २० से बढ़कर ढंंगों से बनाया जाता है जिनमें खट्टा पानीपूरी, मीठी पानीपूरी, एवं तीखी पानीपूरी सबसे लोकप्रिय माना जाता है| 

पानी पूरी को और भी स्वादिष्ट बनाने के लिए इसमें आलू, कान्दा, मिर्ची, मटर से बने हुए चोखेको आधा भरकर इमली के पानी से पूरा भरा जाता है। इसको छोड़कर कई ढंंगों के गोलगप्पे जिसमें सौंठ की चटनी, मीठी चटनी, मीठी पाटल (गुलाब) जल, और दही के साथ भर कर भी बनाया जाता है।

इतिहास 
पानी पूरी का शाब्दिक अर्थ है "पानी की रोटी" इसके मूल के बारे में बहुत थोड़ी जानकारी है। पानी पूरी शब्द 1955 में , और गोल्गप्पा शब्द को 1951 में उल्लिखित किया गया।

बनाने की विधि

सामग्री 
 पूरी: पूरी के लिए सूजी 1 कटोरी, मैदा 2 कटोरी व तेल तलने के लिए।
 विधि : सूजी व मैदा को मिलाकर गाढ़ा आटा गूँथें। एक घंटे गीले रुमाल से ढँककर रखें। तेल घर्म करें व छोटे लोए करके पतली रोटी बेलें। छोटी कटोरी से गोले काटकर तलें‌‌‍‍‍‍‍‌‌‍।

 पानी के लिए : कैरी व इमली 500 ग्राम, जलजीरा 4 चम्मच, काला लवण 2 छोटे चम्मच, लालमिर्च पावडर 1 चम्मच, शक्कर 4-5 चम्मच।
 विधि : कैरी व इमली के छोटे-छोटे टुकड़े करके कुकर में 4 कप पानी डालकर 2 से 3 सीटी आने तक उबालें। ठंडा होने पर मिक्सी में पीसें। अब इसे छान लें, और बची सभी सामग्री मिलाकर 3 कप पानी और मिलाएँ और ठण्डा कर लें।

 भरने के लिए : उबले आलू 4 मसले हुए, चटनी 3 चम्मच, बूँदी 1/4 कप भीगी हुई, काला लवण 1/2 चम्मच, लाल मिर्च पावडर 1/4 चम्मच, जीरा (पीसा हुआ) 1/4 चम्मच लूण स्वादानुसार। सभी सामग्री मिलाकर रखें।

 मीठी चटनी के लिए : 2 चम्मच पिसे अमचूर को 1 कप पानी में भिगोकर उबाल लें। अब इसमें 1/2 चम्मच काला लूण, 1 चम्मच जीरा पीसा हुआ, घर्म सम्बार (मसाला) 1/4 चम्मच, लालमिर्च 1/4 चम्मच, शक्कर 1/2 कप मिलाएँ और ठण्डा करें। डुबोकर खाएँ।

तस्वीरें

इन्हें भी देखें
दही पूरी
पापड़ी
मसाला पूरी 
सेव पूरी

सन्दर्भ 

भारतीय खाना
खान पान
अल्पाहार